निगम के 65 वें स्थापना दिवस पर होंगे कई सेमिनार
पटना | कर्मचारीराज्य बीमा निगम अपना 65 वां स्थापना दिवस समारोह मना रहा है। इस मौके पर बिहार में विभिन्न स्थानों पर सेमिनार-संगोष्ठी का आयोजन किया जा रहा है। बिहार क्षेत्र में लगभग 12 हजार नियोजक एवं करीब 2.5 लाख बीमित व्यक्ति ईएसआईसी की तहत पंजीकृत है। इन्हें हितलाभ एवं बेहतर चिकित्सा सुविधा उपलब्ध कराने हेतु प्रयास किये जा रहे हैं। बिहार क्षेत्र में करीब 8 लाख से अधिक लाभार्थियों के लिए 18 शाखा कार्यालय, 17 औषधालय तथा 50 बेड का कर्मचारी राज्य बीमा निगम आदर्श अस्पताल, फुलवारीशरीफ में है, जिसमें निरंतर सुधार का प्रयास किया जा रहा है। इसके अतिरिक्त लाभार्थियों के लिए 25 प्राइवेट अस्पतालों में कैशलेस इलाज हेतु टाई-अप की व्यवस्था भी है। 23 से अधिक जिलों में योजना का विस्तार किया जा रहा है। साथ ही बिहार स्थित कहलगांव, मुंगेर कटिहार औषधालय के आधुनिकीकरण की मंजूरी प्राप्त हो चुकी है।
hin_Deva hin_Deva